Newyddion Medi 2016 – Meithrinfa Tŷ'r Cymry
19 Medi 2016 12 Chwefror 2017 gwennanyLeave a Comment on Newyddion Medi 2016
Croeso i Dymor yr Hydref yn Cylch Meithrin Tŷ'r Cymry, a chroeso arbennig I'n teuluoedd newydd. Roedd yr haf yn un prysur iawn wrth i ni dacluso a chael trefn ar bob dim cyn i ni gael y llawr newydd yn y prif ystafell. Mae'r tu fewn a'r tu allan yn edrych yn hyfryd erbyn hyn ac rydym yn barod at dymor newydd yn llawn hwyl, antur a dysgu.
• Rydym wedi cofresrtu i fod ar agor o 8.30am hyd 4.30pm. Ar hyn o bryd mae llawer o lefydd gwag ar gael yn y prynhawn, felly rydym ond ar agor trwy'r dydd ar ddydd Llun a Mercher. Rhaid cael o leiaf pedwar plentyn i redeg sesiwn, ond y gobaith yw y byddwn yn gallu agor trwy'r dydd o ddydd Llun – ddydd Iau erbyn y flwyddyn newydd.
• Bws mini – Mae trefniadau'r newydd gyda'r bws mini I Ysgol Mynydd Bychan yn gweithio yn dda ac mae'r plant wrth eu bodd gyda'u trafnidiaeth newydd!
• Teithiau tu allan i'r Cylch – y tymor hwn rydym yn gobeithio ymweld â rhai o'r atyniadau lleol e.e Yr Amgueddfa, Y Llyfrgell Ganolog a Gerddi Plasnewydd. Cyn mynd â'r plant allan byddwn yn gofyn i chi lenwi ffurflen ganiatad.
Dyma ychydig o wybodaeth am weithgareddu Tŷ'r Cymry dros y misoedd nesaf:
Dydd Llun Hydref 24ain – Dydd Gwener 28ain – Hanner Tymor
Dydd Llun Hydref 31ain – Hwyl Calan Gaeaf yn Tŷ'r Cymry. Croeso i bob plentyn ddod mewn gwisg ffansi.
Dydd Sadwrn Tachwedd 12fed, 10-12pm – Ffair Gaeaf yn Tŷ'r Cymry. Cynnyrch cartref, crefftau , llyfrau, cacennau a phaned.
Dydd Iau Rhagfyr 8fed (11 am) – Taith i'r Sherman i weld Dillad Newydd yr Ymerawdwr. Croeso I bob plenty ddod (a rhieni, os dymunwch). Pris y tocynnau yw £6.00 – a wnewch chi ddanfon eich arian i'r Cylch erbyn dydd Gwener Medi 30ain.
Dydd Mawrth Rhagfyr 13eg a Dydd Iau Rhagfyr 15fed, 11.30am – SIOE NADOLIG (gyda paned i ddilyn)
Dydd Gwener Rhagfyr 16eg – Parti Nadolig i'r plant
Rhagfyr 16eg – Diwedd y tymor
Edrychwch ar ein gwefan tyrcymry.org ac ar ein tudalen Facebook am wybodaeth bellach. Cofiwch, os oes gennych unrhyw gwestiynau croeso i chi gysylltu â ni ar unrhyw adeg naill ai drwy ffonio'r Cylch ar 02920 497152 neu tu allan i oriau ar 07740 465875.